《北山别业三十八咏 其三十七 壶天》
元代·陈樵

宫殿随身信所如，寓形一室似楼居。神游八极皆吾土，天入三山不满壶。

雨夜无人共清月，水扉几度种丹鱼。山童长怕渔舟至，不放桃花下五湖。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。